༄༅། །རྒྱུད་སྡེ་སྤྱིའི་རྣམ་གཞག་བཞུགས་སོ།།
443

ཀྱེེ་རྡོར་ཆོས་སྐོར་
།བླ་མ་རིན་ཆེན་ལྟ་བུ་དང༌། །རྡོ་རྗེ་ཅན་ལ་ཕྱག་འཚལ་ཏེ། །བླ་མའི་གསུང་སྙན་ལས་བྱུང་བའི། །རྒྱུད་སྡེ་བཞི་ལ་རྣམ་གཞག་བྲི། །སྤྱིར་ལམ་དང་གྲུབ་མཐའ་མི་
མཐུན་པ་དུ་མ་ཡོད་ཀྱང༌། ཐོབ་པར་བྱ་བའི་འབྲས་བུ་བླ་ན་མེད་པ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་གཅིག་ཡིན། དེ་ཉིད་ལ་རྫོགས་པའི་སངས་རྒྱས་ཞེས་ཀྱང་བྱ། དེ་
བཞིན་དུ་རིག་མའི་སྐྱེས་བུ་ཞེས་ཀྱང་བྱ། ས་བཅུ་གསུམ་པ་རྡོ་རྗེ་འཛིན་པའི་ཡེ་ཤེས་ཞེས་ཀྱང་བྱ་བ་དང༌། ཕྱག་རྒྱ་ཆེན་པོ་མཆོག་གི་དངོས་གྲུབ་ཅེས་བྱ་བ་ལ་སོགས་པ་མཚན་དུ་མའི་སྒོ་
ནས་གསུངས་པ་ཡིན་ནོ། །མཐར་ཐུག་འབྲས་བུ་གཅིག་ལས་མེད་པར་ཡང༌། །སཾ་པུ་ཊ་ལས། གང་ཕྱིར་ཆོས་ནི་དུ་མས་ནི། །ཆུ་བོ་རྒྱུན་ནི་རྒྱ་མཚོ་ལྟར། །ཐར་པ་ཉིད་ནི་གཅིག་པུ་
444

601
གཉིས་
আ
།ཡིན། །མང་པོ་དམིགས་པར་མི་འགྱུར་རོ། །ཞེས་གསུངས་པ་ཡིན་ནོ། །འབྲས་བུ་གཅིག་ལས་མེད་པ་ཅི་སྟེ་སྙམ་ན། དངོས་པོའི་གནས་ལུགས་རྟོགས་པ་ནི་
སངས་རྒྱས་སུ་གསུངས་ལ། གནས་ལུགས་གཅིག་ལས་མེད་པའི་ཕྱིར་རོ། །གྲུབ་པའི་མཐའ་མི་མཐུན་པ་དུ་མ་ཡོད་བཞིན་དུ། གནས་ལུགས་གཅིག་ལས་མེད་པར་ཡང༌། སཾ་པུ་ཊ་རྒྱུད་
ཕྱི་མ་ལས། ཆུ་བོ་དང་རྒྱ་མཚོའི་གནས་ཀྱིས་གཉིས་ཀྱི་དཔེར་བརྗོད་དོ། །ཞེས་བྱ་བ་ལ་སོགས་པ་གསུངས་པ་ཡིན་ནོ། །དངོས་པོ་གཞིའི་གནས་ལུགས་རྟོགས་པ་ལ་སངས་རྒྱས་སུ་རྣམ་
ས་པ་ལ་སངས་རྒྱས་སུ་རྣམ་
པར་གཞག་པ་ཡང་། རྩ་བའི་རྒྱུད་ལས། དངོས་པོ་རྟོགས་ཕྱིར་སངས་རྒྱས་ང༌། །ཞེས་གསུངས་པ་ཡིན་ནོ། །སྤྱིར་སངས་རྒྱས་སུ་གཞག་པའི་རྒྱུ་མཚན་འདི་ལས་གསུངས་ཚད་ཀྱི་དབང་
445

དུ་བྱས་ནས། ཚིག་དེས་རང་བཞིན་ལྷན་སྐྱེས་སེམས་ཉིད་གཉུག་མའི་དབྱིངས་རྟོགས་པའི་ཆ་ནས་བཞག་ལ། བདེ་བ་རྟོགས་ཕྱིར་རྣམ་སངས་རྒྱས། །ཞེས་བྱ་བས་ཟག་པ་མེད་པའི་ཡེ་ཤེས་རྟོགས་པའི་ཆ་ནས་བཞག ཚངས་པ་
སྒྲིབ་བྲལ་སངས་རྒྱས་ཉིད། །ཅེས་པས་སྤངས་པ་ཕུན་སུམ་ཚོགས་པའི་སྒོ་ནས་སངས་རྒྱས་སུ་རྣམ་པར་གཞག་པ་སྟེ། དེ་ལྟར་སངས་རྒྱས་སུ་བཞག་པའི་རྒྱུ་མཚན་གསུམ་དུ་གསུངས་པ་ཡིན་ནོ། །དེ་ཐོབ་པར་བྱེད་པའི་ལམ་
གཉིས་ཡིན་ཏེ། གཞི་སྤོང་བ་ཕ་རོལ་ཏུ་ཕྱིན་པའི་ལམ་དང༌། གཞི་མི་སྤོང་བ་གསང་སྔགས་རྡོ་རྗེ་ཐེག་པའི་ལམ་མོ། །དེ་ལྟར་ཡིན་པར། སཾ་པུ་ཊའི་རྒྱུད་ཕྱི་མ་ལས། ཉོན་མོངས་པ་སྤངས་པ་ན་བྱང་ཆུབ་ཏུ་བྱེད་པ་
དང༌། བསྟེན་པ་ན་ཡང་བྱང་ཆུབ་ཏུ་བྱེད་པ་ཡང་ཡོད་དེ། ཞེས་བྱ་བ་དང༌། ཐེག་པ་ཆེན་པོ་ནི་ཐེག་པ་ཆེན་པོ་སྟེ་བྱང་ཆུབ་སེམས་དཔའི་ལམ་འབྲས་བུ་དང་བཅས་པའོ། །ཆེན་པོ་རྣམ་པ་བདུན་དུ་སྦྱོར་བའི་ཕྱིར་ཤེས་རབ་ཀྱི་ཕ་ $
རོལ་ཏུ་ཕྱིན་པ་ལ་སོགས་པའི་མདོ་སྡེ་དག་ཏུ་སྒྲུབ་པའོ། །དེའི་ཕ་རོལ་ཏུ་ཕྱིན་པའི་ཐེག་པ་ལས་ཆེས་ཁྱད་པར་དུ་འཕགས་པ་རྡོ་རྗེ་ཐེག་པ། ཐེག་པ་ཆེན་པོ་ནི་སྐྱེ་བ་འདིར་སངས་རྒྱས་ལ་སོགས་པ་རབ་ཏུ་སྒྲུབ་པའི་ཕྱིར་རོ། །དེའི་
ཡོན་ཏན་དམ་པར་འགྱུར་རོ། །ཞེས་གསུངས་པ་ཡིན་ནོ། །དེ་ལྟར་ལམ་གཉིས་སུ་གསུངས་པ་ཡང་གང་ཟག་རིགས་གཉིས་ལ་དགོངས་པ་ཡིན་ཏེ། ཁ་ཅིག་འདོད་པའི་ཡོན་ཏན་ལ་འདོད་པའི་གདུང་བ་ཚོུང་བས་དེ་སྤོང་བར་ནུས་

601
আ
།པ། བྱང་ཆུབ་འདོད་པའི་གང་ཟག་ལ་དགོངས་ནས་ཕ་རོལ་ཏུ་ཕྱིན་པའི་ཐེག་པ་གསུངས་ལ། ཁ་ཅིག་འདོད་པའི་ཡོན་ཏན་ལ་གདུང་བ་ཆེ་བས་དེ་སྤོང་བར་མི་ནུས་ལ། བྱང་ཆུབ་ཐོབ་པར་འདོད་པའི་
གང་ཟག་ལ་དགོངས་ནས་རྡོ་རྗེ་ཐེག་པ་གསུངས་པ་ཡིན་ནོ། །དེ་ལྟར་ན་ཐོབ་པར་བྱ་བའི་འབྲས་བུ་སངས་རྒྱས་ཀྱི་གོ་འཕང་གཅིག་ཡིན་ལ། དེ་ཐོབ་པར་བྱེད་པའི་ལམ་རྣམ་པ་གཉིས་ཡིན་ནོ། །དེ་ལ་གཞི་སྤོང་བ་ཕ་རོལ་ཏུ་ཕྱིན་
པའི་ཐེག་པའི་དོན་གཏན་ལ་དབབ་པ་ལ་བཞི་སྟེ། གཉིས་ཀའི་གཞི་དང༌། གཞི་སྤོང་བ་དང༌། ཕ་རོལ་ཏུ་ཕྱིན་པའི་ཐེག་པ་དང༌། དེ་ཉིད་ལ་ཤུགས་ཀྱིས་བསྟན་པའི་དོན་རྒྱུའི་ཐེག་པ་རྣམ་པར་གཞག་པའོ། །དེ་ལ་དང་པོ་ཐབས་
ཀྱིས་ཟིན་པ་དང་མ་ཟིན་པའི་བྱེ་བྲག་གིས་འཁོར་བ་དང་མྱ་ངན་ལས་འདས་པ་གཉིས་ཀའི་རྒྱུ་ཐུན་མོང་བ་ཡིན་པའི་ཕྱིར་འདོད་པའི་ཡོན་ཏན་ལྔའོ། །དེ་ཡང་དཔེར་ན་དགྲ་ཟིན་གཉིས་ཀྱི་བར་ན་གནས་པའི་མཚོན་ཆ་དེ། དགྲ་སྟོབས་
ཆེན་དགྲའི་ལག་ཆར་འགྱུར་ལ། བདག་སྟོབས་ཆེན་བདག་གི་ལག་ཆར་འགྱུར་བས་ཐུན་མོང་བ་བཞིན་དུ། འདོད་པའི་ཡོན་ཏན་ཡང་ཐབས་ཀྱིས་མ་ཟིན་པར་ཐ་མལ་བར་ལོངས་སྤྱད་ན་མངོན་པར་ཞེན་པ་སྐྱེ་ལ། དེ་ལས་ཚུལ་
བཞིན་མ་ཡིན་པའི་ཡིད་ལ་རྟོག་པ་སྐྱེ་ཞིང༌། དེ་ལས་ཉོན་མོངས་པ་དང༌། ལས་ཀྱི་ཀུན་ནས་ཉོན་མོངས་པ་དང༌། ཚེའི་ཀུན་ནས་ཉོན་མོངས་པ་གསུམ་གྱིས་འཁོར་བའི་གཟུང་འཛིན་སྡུག་བསྔལ་རྒྱུན་མི་འཆད་པར་འབྱུང་
447

ཀྱེེ་རྡོར་ཆོས་སྐོར་
ལ། སྤོང་བ་དང་བསྟེན་པའི་ཐབས་ལ་མཁས་པས་ཟིན་ན། མངོན་པར་ཞེན་པ་ལ་སོགས་པ་མི་སྐྱེ་བས་གྲོལ་བའི་རྒྱུར་འགྱུར་བའི་ཕྱིར། འདོད་པའི་ཡོན་ཏན་ལ་འཁོར་བ་ཁོ་ན་སྐྱེད་པའི་ནུས་པ་དེ་ངོ་བོ་ཉིད་ཀྱིས་གནས་པ་ཡང་མ་
ཡིན་ལ། མྱ་ངན་ལས་འདས་པ་ཁོ་ན་སྐྱེད་པའི་ནུས་པ་ངོ་བོ་ཉིད་ཀྱིས་གནས་པ་ཡང་མ་ཡིན་པས་གཉིས་ཀའི་གཞི་ཡིན་ནོ། །མིག་འབིགས་པའི་ཐབས་ལ་མཁས་པས་ཟིན་ན། མི་མ་ཡིན་པ་དང་རིམས་ལ་སོགས་པའི་གནོད་པ་ཞི་
བར་བྱེད་པ་དང༌། སྐྱེས་པའི་ལུས་ལ་བཏགས་ན་རྒྱན་གྱི་བྱ་བ་བྱེད་ནུས་ལ། དེ་ཉིད་ཀྱིས་མ་ཟིན་ན་དེ་ཉིད་ཀྱིས་བྱ་བ་བྱེད་མི་ནུས་པ་ནོར་བུ་རིན་པོ་ཆེ་དང་འདྲ་སྟེ། དེ་ཡང་རྩ་བའི་རྒྱུད་ལས། རིན་ཆེན་གཟི་བརྗིད་འབར་བ་ཡི།
ཕྲེང་བ་འཁྲུག་པ་ལྷ་མོ་ལྟོས། །མ་ཕུག་པས་ནི་སྦྱོར་བྲལ་འགྱུར། །ཕུག་པས་དགའ་བ་སྐྱེད་པའོ། །དེ་བཞིན་འཁོར་བར་འདོད་པ་ཡི། །ཡོན་ཏན་ལྔ་ལྡན་རིན་ཆེན་ཉིད། །མ་དག་པས་ནི་དུག་ཏུ་འགྱུར། །དག་པས་བདུད་རྩི་ལྟ་
བུར་འགྱུར། །ཞེས་གསུངས་སོ། །དེ་ཡང་ཡིད་བཞིན་ནོར་བུ་རིན་པོ་ཆེ་ཤུན་པགས་སེལ་བའི་ཐབས་ལ་མཁས་པ་དང༌། གཞན་ཡང་ཀེ་ཏ་ཀའི་མེ་ཏོག དྲིའི་གླང་པོ་ཆེས་ཟོས་ན་ལྕི་བའི་དངོས་པོར་མི་འགྱུར་ལ། གླང་པོ་ཆེ་
ཕལ་པས་ཟོས་ན་ལྕི་བའི་དངོས་པོར་འགྱུར་རོ། །མེ་ཏོག་ལ་ངོ་བོ་ཉིད་ཀྱིས་གང་རུང་སྐྱེད་པའི་ནུས་པ་ཡོད་པ་མ་ཡིན་ཞིང༌། གླང་པོ་ཆེའི་རྐྱེན་གྱི་བྱེ་བྲག་དང་ཕྲད་པའི་དབང་གིས་དེ་ལྟར་འགྱུར་བ་བཞིན་དུ་འདོད་པའི་ཡོན་ཏན་ཡང་
448

আ
།རིག་པར་བྱ་སྟེ། དེ་ཡང་སཾ་བུ་ཊའི་རྒྱུད་ཕྱི་མ་ལས་གསུངས་པ་ཡིན་ནོ། །གཞན་ཡང་འོ་མ་དུག་སྦྲུལ་གྱིས་འཐུངས་ན་དུག་གི་དངོས་པོར་འགྱུར་ལ། སྐྱེས་བུས་འཐུངས་ན་བདུད་རྩིའི་དངོས་པོར་
འགྱུར་ཏེ། འོ་མ་ལ་དུག་སྐྱེད་པ་ཁོ་ན་ངོ་བོ་ཉིད་ཀྱིས་གནས་པ་ཡང་མ་ཡིན་ལ། བདུད་རྩི་ཁོ་ན་སྐྱེད་པའི་ནུས་པ་ཡང་ངོ་བོ་ཉིད་ཀྱིིས་གནས་པའང་མ་ཡིན་པས། སྦྲུལ་དང་སྐྱེས་བུའི་རྐྱེན་དང་ཕྲད་པའི་བྱེ་བྲག་གིས་གཉིས་ཀའི་རྒྱུ་
ཐུན་མོང་བ་ཡིན་པ་བཞིན་དུ་འདོད་པའི་ཡོན་ཏན་ཡང་ཤེས་པར་བྱའོ། །དེ་ཡང་དེ་ཉིད་ལས་གསུངས་པ།
དེ་ལྟར་ན་གཟུགས་ལ་སོགས་པ་འདོད་པའི་ཡོན་ཏན་ལྔ་ནི་འཆིང་བ་ཁོ་ནའི་རྒྱུ་ཡང་མ་ཡིན་ལ། གྲོལ་བ་ཁོ་ནའི་རྒྱུ་ཡང་མ་
༢ཡིན་ཏེ། ཐབས་ཀྱིས་ཟིན་པ་དང་མ་ཟིན་པའི་བྱེ་བྲག་གིས་གཉིས་ཀའི་རྒྱུ་ཐུན་མོང་བ་ཡིན་པའི་ཕྱིར་གཞི་ཡིན་ནོ། །གཉིས་པ་གཞི་དེ་སྤོང་བ་ནི། འདོད་པ་རྣམས་ནི་དུག་གི་ལོ་མ་ལྟ་བུའོ། །ཀིམ་པ་ཀའི་མེ་ཏོག་ལྟ་བུའོ། །རལ་
གྲིའི་སོ་ལྟ་བུའོ། །ཞེས་བྱ་བ་ལ་སོགས་པ་རྣམ་གྲངས་དུ་མའི་ཚུལ་གྱིས་འདོད་པའི་ལོངས་སྤྱོད་ལ་སྐྱོན་དང་ཉེས་དམིགས་སུ་ལྟ་བས་ཞེན་པ་མི་སྐྱེ། དེས་ཚུལ་བཞིན་མ་ཡིན་པ་ཡིད་ལ་བྱ་བའི་རྟོག་པ་མི་སྐྱེ། དེས་ཀུན་ནས་ཉོན་
མོངས་པའི་རྟོག་པ་གསུམ་མི་སྐྱེ་བས། འགལ་བའི་སྒོ་ནས་སྤོང་ལ། གཞན་ཞེ་སྡང་ལ་བྱམས་པ་ལ་སོགས་པའི་སྒོ་ནས་ཀྱང་ཉོན་མོངས་པ་སྤོང་བར་བྱེད་པའོ། །གསུམ་པ་ཕ་རོལ་ཏུ་ཕྱིན་པའི་ཐེག་པ་ནི་ཚོགས་ཀྱི་བདག་ཉིད་ཅན་

ཀྱེ་རྡོར་ཆོས་སྐོར་
གྱི་ཕ་རོལ་ཏུ་ཕྱིན་པ་དྲུག་གམ་བཅུ་ཐེག་པར་བྱས་ནས་འབྲས་བུ་ཐོབ་པར་བྱེད་པ་སྟེ། འདི་ལྟར་སྦྱིན་པ་དང༌། ཚུལ་ཁྲིམས་དང༌། བཟོད་པ་གསུམ་ནི་བསོད་ནམས་ཀྱི་ཚོགས་ཀྱི་བདག་ཉིད་ཡིན་ལ། བསམ་གཏན་དང་ཤེས་རབ་
ནི་ཡེ་ཤེས་ཀྱི་ཚོགས་ཀྱི་བདག་ཉིད་ཡིན་ཏེ། བརྩོན་འགྲུས་ནི་གཉིས་ཀའི་གྲོགས་སུ་འགྱུར་ཞིང༌། ཐབས་ལ་སོགས་པ་བཞི་ནི་ཕ་རོལ་ཏུ་ཕྱིན་པའི་རྗེས་ཀྱི་སྤྱོད་པའོ། །དེ་ལྟར་ན་སྐྱབས་སུ་འགྲོ་བ་དང༌། སེམས་བསྐྱེད་པ་སྔོན་དུ་
སོང་ནས་ཕ་རོལ་ཏུ་ཕྱིན་པ་དྲུག་གམ་བཅུ་བཞོན་པར་བྱེད་པས་ཕ་རོལ་ཏུ་ཕྱིན་པའི་ཐེག་པ་ཞེས་བྱའོ། །དེ་ཡང་ཐེག་པ་ཆེན་པོ་ནི་ཐེག་པ་ཆེན་པོ་སྟེ། བྱང་ཆུབ་སེམས་དཔའི་ལམ་འབྲས་བུ་དང་བཅས་པའོ། །ཆེན་པོ་བདུན་དུ་སྦྱར་
བའི་ཕྱིར། ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་དག་ཏུ་བསྒྲུབ་བོ་ཞེས་གསུངས་པ་ཡིན་ནོ། །བཞི་པ་རྒྱུའི་ཐེག་པ་ནི། རྒྱུས་རྒྱུ་ལས་ཐ་དད་པའི་འབྲས་བུ་སྒྲུབ་པར་བྱེད་པ་དང༌། རྒྱུ་ལ་ཡུན་རིང་དུ་འགོར་བས་ན་རྒྱུའི་ཐེག་པ་
ཞེས་བྱའོ། །དེའང་དང་པོ་ནི་འདི་ལྟར་ལམ་གྱི་གནས་སྐབས་སུ་ཚོགས་གཉིས་བསགས་པ་ལས། ཐ་དཽད་པའི་འབྲས་བུ་ཆོས་ཀྱི་སྐུ་དང་གཟུགས་ཀྱི་སྐུ་གཉིས་འགྲུབ་པར་བྱེད་པ་ཡིན་གྱི། རྒྱུ་ལ་འབྲས་བུའི་རྣམ་པར་ཞེན་ནས་
སྒོམ་པ་ནི་མ་ཡིན་ནོ། 'ངེས་ན་རྒྱུ་ཐ་དད་པ་གཅིག་གིས་འབྲས་བུ་ཐ་དད་པ་གཅིག་སྒྲུབ་པར་བྱེད་པའོ། །གཉིས་པ་གང་ཟག་དབང་པོ་རབ་དང་བརྩོན་འགྲུས་དང་བརྟུལ་ཞུགས་རབ་ཀྱིས་བསྐལ་པ་གྲངས་མེད་གསུམ་ན་འབྲས་བུ་
450

།འགྲུབ། འབྲིང་གིས་སུམ་ཅུ་རྩ་དྲུག་ན་འགྲུབ། ཐ་མས་གྲངས་མེད་པ་མཐའ་ཡས་པ་ན་འགྲུབ་པས་ན། རྒྱུ་ལ་ཡུན་དུ་འགོར་བས་རྒྱུའི་ཐེག་པ་ཡིན་ཞེས་བྱ་སྟེ། དཔེར་ན་སྟྭ་རེ་རྟུལ་པོས་ཤིང་གཅོད་པ་
ན་ཡུན་རིང་དུ་འགོར་བ་ལ་མི་ཆོད་པ་ཡིན་ཟེར་བ་དང་འདྲ་གསུང༌། དེ་ལྟར་ན་རྒྱུའི་ཐེག་པའོ། །གཞི་མི་སྤོང་པ་རྡོ་རྗེ་ཐེག་པ་ལ་བཞི་སྟེ། གཞི་མི་སྤོང་བ་དང༌། གསང་སྔགས་ཀྱི་ཐེག་པ་དང༌། རྡོ་རྗེ་ཐེག་པ་དང༌། དེ་ཉིད་
འབྲས་བུའི་ཐེག་པ་རྣམ་པར་གཞག་པའོ། །དེ་ལ་དང་པོ་ནི་གསང་སྔགས་ཀྱི་ལམ་ལ་ཞུགས་པ་རྣམས་ཀྱིས་བསྐྱེད་པའི་རིམ་པའི་ཐབས་ལ་མཁས་པ་དང༌། རྫོགས་པའི་རིམ་པའི་ཐབས་ལ་མཁས་པ་གཉིས་ཀྱིས་འདོད་པའི་ཡོན་ཏན་
༜ བསྟེན་པར་བྱེད་དོ། །འདི་ལྟར་ཐབས་ཀྱི་རྒྱུད་ལྟར་ན་མིག་སའི་སྙིང་པོར་བྱས། གཟུགས་ཐམས་ཅད་གཟུགས་ཀྱི་རྡོ་རྗེར་བྱས་ཏེ། ལྷ་ལ་ལྷ་ཐིམ་པའི་ཚུལ་གྱིས་ལོངས་སྤྱོད་ལ། དེ་བཞིན་དུ་སྒྲ་དང་དྲི་ལ་སོགས་པ་ཐམས་ཅད་
ཀྱང་ཅི་རིགས་པར་ལོངས་སྤྱོད་པར་བྱེད་པ་ནིི། ཐུན་མོང་གི་ཐབས་ལ་མཁས་པའོ། །ཐུན་མོང་མ་ཡིན་པ་ཤེས་རབ་ཀྱི་རྒྱུད་ལྟར་ན། མིག་ལ་སོགས་པ་གཏི་མུག་རྡོ་རྗེ་ལ་སོགས་པར་བྱས། གཟུགས་ལ་སོགས་པ་དཀར་མོ་ལ་
སོགས་པར་བྱས་ཏེ་ལྷ་ལ་ལྷ་ཐིམ་པའི་ཚུལ་དུ་ལོངས་སྤྱོད་པར་བྱེད་པའོ། །དེ་ལྟར་ཐུན་མོང་དང་ཐུན་མོང་མ་ཡིན་པ་གཉིས་ཀྱིས་ལྷ་སོ་སོའི་ཐབས་ལ་མཁས་པའོ། །རང་གི་ལྷག་པའི་ལྷའི་ཐབས་ལ་མཁས་པ་ནི། རང་ཉིད་ལྷག་
451

པའི་ལྷའི་རྣམ་པར་བྱས་ཏེ། གཟུགས་ལ་སོགས་པའི་ཡུལ་ཅི་སྣང་བ་ཐམས་ཅད་ཀྱང་རང་གི་ལྷག་པའི་ལྷར་བྱས་ནས། ལྷ་ལ་ལྷ་ཐིམ་པའི་ཚུལ་གྱིས་ལོངས་སྤྱོད་པར་བྱེད་དོ། །དེ་ཡང་གང་ཟག་ལས་དང་པོ་པས་ང་རྒྱལ་ཙམ་བྱས་
ལ། སེམས་བརྟན་པ་ཐོབ་ནས་རྣམ་པ་གསལ་བ་ཙམ་བྱའོ། །དེ་སྐད་དུ་ཡང༌། རང་གི་ལྷག་པའི་ལྷར་སྦྱོར་བས། །སེམས་ཅན་ཀུན་ལ་རབ་བརྟག་བྱ། །ཞེས་ཀུན་སྤྱོད་ལས་གསུངས་སོ། །རྫོགས་པའི་རིམ་པའི་ཐབས་
མཁས་པ་ལ་ཡང་རྣམ་པ་གཉིས་ཏེ། རང་བྱིན་གྱིས་བརླབ་པའི་རིམ་པ་ཙཎྜཱ་ལཱི་ལ་བརྟེན་ནས་སྐྱེས་པའི་རང་བྱུང་གི་ཡེ་ཤེས་དང༌། ཕྱག་རྒྱ་ལ་བརྟེན་ནས་སྐྱེས་པའི་ཡེ་ཤེས་ཀྱི་ཐབས་ལ་མཁས་པའོ། །དེ་ལ་དང་པོ་ནི་ནང་དུ་རྣལ་
འབྱོར་པ་ལ་གསལ་སྟོང་གི་ཏིང་ངེ་འཛིན་སྐྱེས་པ་ན། སྣོད་བཅུད་ཀྱི་སྣང་བ་ཐམས་ཅད་ཏིང་ངེ་འཛིན་དེའི་ངོ་བོར་བྱས་ནས་ལོངས་སྤྱོད་ལ། གཉིས་པ་ནི་ནང་དུ་བདེ་སྟོང་གི་ཏིང་ངེ་འཛིན་གྱི་ཉམས་སྐྱེས་པ་ན། སྣོད་བཅུད་ཀྱི་སྣང་བ་ི
ཐམས་ཅད་ཀྱང་དེའི་ངོ་བོར་བྱས་ནས་ལོངས་སྤྱོད་པར་བྱེད་པའོ། །དེ་ཡང་དབང་པོ་རབ་འབྲིང་གི་བྱེ་བྲག་གིས་ཡུལ་གྱི་རྐྱེན་གྱིས་གནོད་པ་དང༌། རེས་འགའ་གནོད་ལ་རེས་འགའ་མི་གནོད་དེ་སྣང་བ་ཁྲ་བོར་འཆར་བ་
དང༌། ཡུལ་གྱི་རྐྱེན་གྱིས་ཏིང་ངེ་འཛིན་མཆོག་ཏུ་སྐྱེ་བས་སྣང་བ་ཐམས་ཅད་དགེ་བའི་བཤེས་གཉེན་དུ་འཆར་ཏེ་སྐྱེ་ལུགས་གསུམ་དུ་འོང་ངོ་། །དེ་ལས་དང་པོ་གཉིས་ནི་མཉམ་བཞག་བྱ་བ་ཡིན་ལ། ཐ་མ་ནི་ཤིན་ཏུ་མཉམ་བཞག
ཀྱེ་རྡོར་ཆོས་སྐོར་

ன
།བྱ་བ་ཡིན་ནོ། །དེ་སྐད་དུ་ཡང༌། གཟུགས་རྣམས་སྣ་ཚོགས་ལྟ་བ་དང༌། །སྒྲ་རྣམས་རྒྱས་པར་ཉན་པ་དང༌། །ཞེས་བྱ་བ་ལ་སོགས་པ་དང༌། ཆུ་བོའི་རྒྱུན་ནི་རབ་འབབ་དང༌། །མར་མེའི་རྩེ་མོ་རབ་
བཅིངས་ལྟར། །ཞེས་པ་ལ་སོགས་པ་རྒྱས་པར་གསུངས་པ་ཡིན་ནོ། །གལ་ཏེ་དེ་ལྟར་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་ལ་སོགས་པར། འཕགས་པ་ཆོས་འཕགས་ལ་བུད་མེད་དྲུག་ཁྲི་བརྒྱད་སྟོང་དང་ལྷན་ཅིག་ཏུ་འདོད་པའི་
ཡོན་ཏན་ལྔ་ལ་རྩེ་ཞིང་དགའ་མགུར་ལོངས་སྤྱོད་དོ། །ཞེས་བྱ་བ་ལ་སོགས་པ་དང༌། ཕ་རོལ་ཏུ་ཕྱིན་པ་ལ་ཡང་འདོད་པའི་ཡོན་ཏན་ལ་མངོན་པར་དགའ་བས། རྡོ་རྗེ་ཐེག་པ་ཁོ་ན་མི་སྤོང་བ་མི་འགྲུབ་བོ་ཞེ་ན། དེ་ནི་རིགས་ན་
འོན་ཀྱང་དེར་དེ་ལྟར་གསུངས་པ་ནི་འཕགས་པའི་གང་ཟག་གིས་བསྟེན་པ་དང༌། དེ་ཡང་མ་འོངས་པའི་སེམས་ཅན་འདོད་པ་ལ་གདུང་བ་ཆེ་བ་རྣམས་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གཞུག་པའི་དོན་དུ་འདོད་པའི་ཡོན་ཏན་མ་
སྤངས་པར་རྫོགས་པའི་བྱང་ཆུབ་འཐོབ་པའི་ལམ་ཡོད་དོ་ཞེས་གཞན་དོན་དུ་བསྟན་པ་ཡིན་གྱི། རང་ཉིད་ཀྱི་དོན་དུ་ལམ་དུ་འགྱུར་ནས་བསྟན་པ་ནི་མ་ཡིན་ནོ། །འདིར་ནི་སོ་སོའི་སྐྱེ་བོས་ཀྱང་བསྟེན་ལ། དེ་ཡང་ལམ་དུ་འགྱུར་
བས་རང་དོན་དུ་བསྟེན་པར་བཞེད་པ་ཡིན་ནོ། །གཉིས་པ་གསང་སྔགས་ཞེས་བྱ་བ་ནི་མནྟྲ་ཏེ། དེ་ལས་མ་མ་ནུ་ན་ཡིད་ཡིན་ལ། སྒོ་ལྔའི་རྣམ་ཤེས་རྗེས་སུ་འབྲངས་པའི་ཡིད་དང་བཅས་པའོ། །ཏྲ་ཏྲ་ཡ་ནི་སྐྱོབ་པ་སྟེ། དེ་ལྟར་ན་
453

ཀྱེ་རྡོར་ཆོས་སྐོར་
བསྐྱེད